Keanu Reeves

She aghteyr as kiaulleyder Canadagh eh Keanu Charles Reeves (ruggit er 2 Mean Fouyir 1964). She fowder ymmodee accolaidyn ayns coorse kiare jeihaghtyn er y scaailan. Ayns 2020, chur The New York Times eh stiagh er rolley myr y kiarroo aghteyr share jeh'n 21d eash, as ayns 2022 denmys yn earishlioar Time eh myr nane jeh ny 100 deiney smoo cummaghtagh 'sy theihll. Ta enney mie er reeves kyndagh rish e phaartyn toshee ayns filmyn jantys, e yalloo caarjoil mastey'n phobble, as e eabbyn miallagh.

Ruggit ayns Beirut as troggit ayns Toronto, ghow eh toshiaght rish e choorse cloie 'sy straih hellveeish Chanadagh Hangin' In (1984), roish my ghow eh toshiaght rish e choorse ard-fillym lesh Youngblood (1986). Haink e chied rah 'syn aittys far-skeeal sheanse Bill & Ted's Excellent Adventure (1989), as ren eh aa-chloie yn paart shen 'sy fillym eiyrtyssagh Bill & Ted's Bogus Journey (1991). Hooar eh moylley tra chloie eh gaskeydagh 'sy drama seyr My Own Private Idaho (1991) as chur eh eshyn hene er bun myr feniagh jantys lesh paartyn toshee ayns Point Break (1991) as Speed (1994). Lurg shiartanse dy filmyn neu-rahoil, hooar eh ard-voylley er lieh e chloie 'sy fillym atçhim The Devil's Advocate (1997). Haink tooilley rah lesh e phaart myr Neo ayns The Matrix (1999); ren eh aachloie yn paart shen ayns ny filmyn eiyrtyssagh The Matrix Reloaded as The Matrix Revolutions (y daa jeu ayns 2003). 

Chloie eh John Constantine ayns Constantine (2005) as va ard-phaartyn echey 'sy drama romansagh The Lake House (2006), 'sy fillym creauagh far-skeeal sheanse The Day the Earth Stood Still as 'sy fillym creauagh kimmeeys Street Kings (y daa jeu ayns 2008). Ghow eh toshiagh rish e choorse stiuree ayns ard-filmyn lesh Man of Tai Chi (2013). Lurg lag-earish ghiare, haink Reeves er-ash tra chloie eh yn dunver ennymagh 'sy straih filmyn jantys John Wick (2014–jiu). Chur eh e ghoo rish Duke Caboom ayns Toy Story 4 (2019) as Johnny Silverhand 'sy ghamman-feeshan Cyberpunk 2077 (2020) chammah as e phaggey far-lhieent. Chammah's shen, ren eh aa-chloie e phaartyn myr Ted ayns Bill & Ted Face the Music (2020) as Neo ayns The Matrix: Resurrections (2021). Haink eh er-ash rish e vann Dogstar as hie ad er turrys cur pohlldey da'n chied albym v'oc lurg ny smoo na daa yeihaght, Somewhere Between the Power Lines and Palm Trees (2023).

Cur liorish e choorse myr aghteyr as kiaulleyder, she co-screeudeyr as crootagh y chiartys BRZRKR franchise ta Reeves, hie er ny hoshiaghey lesh y lioar caslys-skeeal bunneydagh (2021–2023) as v'er ny vooadaghey dy ghoaill stiagh ymmodee shagh-obbraghyn. She co-screeudeyr ram lioaryn t'eh chammah, goaill stiagh daa lioar marish e leggad foddey-çhiarrymagh Alexandra Grant, chammah's y shagh-lioar BRZRKR, The Book of Elsewhere marish China Miéville. T'eh ny ghleash-wheeyleyder chammah, as she co-vunneyder t'eh lesh y jantagh thalhearit ARCH Motorcycle, as she cu-vunneyder y cholught gientyn Company Films marish e heshaghtagh Stephen Hamel.

Noteyn

Imraaghyn

Kianglaghyn magh







Ronney:Ruggyryn 'sy vlein 1964
Ronney:Feallee vio
Ronney:Cloiederyn dord-ghitaryn Canadagh
Ronney:Cloiederyn dord-ghitar craa-chiaull chaghlaaee
Ronney:Kiaulleyderyn craa-chiaull chaghlaaee Canadagh
Ronney:Screeudeyryn caslys-ckeeal Canadagh
Ronney:Gienteyderyn fillym feanishagh Canadagh
Ronney:Eebyrtee Chanadagh ayns ny Steatyn Unnaneysit
Ronney:Canadee jeh sluight Sheenagh
Ronney:Canadee jeh sluight Americaanagh
Ronney:Canadee jeh sluight Sostynagh
Ronney:Canadee jeh sluight Hawaiiagh Dooghyssagh
Ronney:Canadee jeh sluight Portiugagh
Ronney:Aghteyryn fillym firryn Canadagh
Ronney:Aghteyryn çhellveeish firryn Canadagh
Ronney:Aghteyryn goo firryn Canadagh
Ronney:Miallee Chanadagh
Ronney:Cliaghteyderyn jiu-jitsu Brasseelagh Canadagh
Ronney:Cloiederyn dord-ghitar craa-chiaull Canadagh
Ronney:Spyrrydee Chanadagh
Ronney:Olteynyn Dogstar (bann)
Ronney:Aghteyryn ass Ontario
Ronney:Gienteyderyn fillym ass Ontario
Ronney:Kiaulleyderyn ass Ontario
Ronney:Gienteyderyn fillym firryn Canadagh
Ronney:Kiaulleyderyn grunge
Ronney:Feallee ass Beirut
Ronney:Feallee ass Toronto
Ronney:Cloiederyn dord-ghitar firryn Canadagh
Ronney:Seyraanee ghooghyssit y Chanadey